Kynning á starfsáætlun Auðarskóla vegna starfsársins 2019 - 20 Uppfæra þyrfti starfsmanna - og skólaakstursstefnur Dalabyggðar . Samþykkt samhljóða Kynning og umræður um gjaldskrárbreytingar Gert er ráð fyrir 2,5% hækkun á gjaldskrá , einnig kemur nýr liður þar sem fram kemur gjald fyrir Tröppu . Samþykkt samhljóða 4 . Samgöngumál - 1810014 Kynning á drögum að fimmtán ára samgönguáætlun 2020 - 2034 og fimm ára aðgerðaáætlun 2020 - 2024 Fræðslunefnd Dalabyggðar lýsir yfir miklum áhyggjum af vegamálum í sveitarfélaginu og krefst þess eindregið að stjórnvöld leggi mun meiri áherslu á endurbætur vegakerfisins í Dalabyggð með öryggi skólabarna að leiðarljósi . Það er mikil áhersla lögð á markmið um öryggi í samgönguáætlun , að það verði m.a. unnið að styttingu ferðatíma , innan vinnu - og skólasóknarsvæða og að framkvæmdir eigi að taka mið af því . Þrátt fyrir það er hlutur Dalabyggðar ekki mikill í samgönguáætlun og seint farið í þau verkefni . Í Dalabyggð er tíðni umferðarslysa hvað mest af sveitarfélögum á Vesturlandi og þar er eitt hættulegasta vegakerfið á landinu , auk þess sem fá sveitarfélög eru með jafn lágt hlutfall bundins slitlags . Vegakerfið í Dalabyggð hefur fengið litla athygli stjórnvalda undanfarin ár enda eru vegir í Dalabyggð illa farnir malarvegir að stærstum hluta , með litla þjónustu , slys eru tíð og einbreiðar brýr eru mjög margar , sumar hverjar staðsettar í blindhæðum eða blindbeygjum . Um þessa vegi fara skólabörnin hvern skóladag en meirihluti skólabarna Auðarskóla í Búðardal koma úr sveitunum . Það er því ljóst að hvað öryggi varðar þá er ástand vegakerfisins í Dalabyggð algjörlega ólíðandi og ekki í takti við markmið samgönguáætlunar um öryggi . Fræðslunefnd bendir einnig á að vegurinn um Skógarströnd er mikilvæg hringtenging við Snæfellsnesið og myndu endurbætur á honum ýta undir möguleika á frekara samstarfi við sveitarfélögin og íþróttafélögin þar , sem gæti opnað meiri möguleika í skóla - og tómstundastarfi í Dalabyggð . Samþykkt samhljóða 5 . Leiðbeiningar til sveitarfélaga vegna skólaaksturs í grunnskólum - 1911016 Mennta - og menningarmálaráðuneytið hefur unnið meðfylgjandi leiðbeiningar til sveitarfélaga vegna skólaaksturs í grunnskóla . Ráðuneytið hefur farið þess á leit við Samband íslenskra sveitarfélaga að leiðbeiningarnar verði kynntar sveitarfélögum . Leiðbeiningarnar fylgja hér með og verða sendar öllum framkvæmdastjórum sveitarfélaga , fræðslunefndum , fræðslustjórum og skólaskrifstofum . Fræðslunefnd hefur farið yfir leiðbeiningarnar og vill koma eftirfarandi athugasemdum á framfæri : Afar óeðlilegt er að það sé gerð krafa um aukin ökuréttindi þegar samið er við foreldri um akstur eigin barna . Hins vegar væri ekki hægt að gera athugasemdir við þá kröfu ef viðkomandi foreldri væri að keyra önnur börn en sín eigin . Hæfniskröfurnar eru allt of takmarkaðar við ökuréttindi . T.d. þyrfti að vera skýrara að starfsmenn við skólaakstur þurfi að uppfylla þær kröfur sem gerðar eru til starfsfólks í skóla almennt enda hefst skóladagurinn um leið og barnið er komið í skólabílinn . Samþykkt samhljóða 6 . Undirbúningur íþróttamannvirkja í Dalabyggð - 1911028 Kynntar nokkrar tillögur um íþróttamannvirki Fræðslunefnd aðhyllist tillögu B þar sem hægt er að hafa einn aðalinngang í allar byggingar skólasvæðisins . Sú hugmynd hefði líklega möguleika á samnýtingu á starfsfólki . Samþykkt samhljóða 7 . Farsímanotkun nemenda á skólatíma - 1901032 Snjalltækjanotkun nemenda Auðarskóla verður bönnuð frá 1. janúar fram til maíloka . Fræðslunefnd gefur grunnskólanum leyfi til að fullmóta þetta verkefni . Samþykkt samhljóða Fleira ekki gert . Fundi slitið kl. 11:40